google/wiki40b huggingface dataset:
मदारी (2016 फ़िल्म)

पटकथा

एक 10 वर्षीय बच्चे रोहन को उसके छात्रावास से अपहरण कर लिया गया है। रोहन गृह मंत्री का इकलोता पुत्र है। सेना और सीबीआई इस मामले में जाँच चालु कर देते है। सीबीआई अधिकारी नचिकेत वर्मा (जिमी शेरगिल) इस जाँच का नेतृत्व करते हैं और यह सुनिश्चित करने के लिए कि अपहरणकर्ता रोहन को मारे नही हैं, अन्य सभी सुरक्षा एजेंसियों को इस मामले से दूर रहने कि लिये कहते हैं। प्रारंभ में मामला गलत पहचान का दिखाई देता है जिसमें अपहरणकर्ता शायद गलती से रोहन के मित्र चिकू के बजाय उसका अपहरण कर बैठा हो, क्योकि अपहरणकर्ता ने उसे भी नशे से बेहोश कर दिया था।
लंबे समय तक अपहरणकर्ता चुप्पी साधे रहता है और हर कोई यह अनुमान लगाता रहता है कि अपहरणकर्ता कौन हो सकता है। इसके साथ ही जांच को बेहद गुप्त रखा जाता है, ताकि अपहरणकर्ताओं को रोहन की हत्या करने से बचाया जा सके। दृश्यों के पीछे सुरक्षा एजेंसियां ​​किसी भी प्रकार के संदेह को उठाए बिना अपहरणकर्ता के स्थान को खोजने का प्रयास करती हैं। रोहन को वास्तव में निर्मल (इरफ़ान ख़ान) ने अपहरण किया होता है। निर्मल रोहन को उसके कहे अनुसार नहीं चलने पर उसके दोस्त चिकू को मारने की धमकी देता है। निर्मल अपने छुपने के लिए सार्वजनिक परिवहन के माध्यम से यात्रा करता रहता है।
एक दिन, अपहरणकर्ता चिकू के पिता को फोन कर गृहमंत्री को एक संदेश देने के लिए बोलता है कि अपहरणकर्ता ने किसी खास उद्देश्य से गृह मंत्री के बेटे का अपहरण कर किया है। उसकी मांग होती है कि उसके बेटे को लौटा दिया जाये जो सरकार की लापरवाही के कारण मारा जाता है। तब यह पता चलता है कि उसकी पत्नी के छोड़ कर चले जाने के बाद निर्मल अपने बेटे अपू (अपूर्व के लिए छोटा) के साथ रहता था। अपू की मृत्यु स्कूल जाते वक्त रास्ते पर एक पुल गिर जाने से हो जाती है। अपने बेटे के खोजाने के दुख से प्रेरित और उदास हो निर्मल अपने बेटे की मृत्यु के लिए जिम्मेदार राजनेताओं और अन्य लोगों से बदला लेने का फैसला करता है।
यह खबर समाचार में एक ज्वलंत विषय बन जाती है। अंत में, निर्मल रोहन के साथ वापस मुंबई में अपने घर की यात्रा करता हैं, और वहां से एक टीवी न्यूज़ चैनल के माध्यम से कहता हैं कि गृह मंत्री समेत उन सभी लोगों को जो पूल के गिरने में शामिल है,उसके घर आना होगा, नही तो वह स्वयं सहित रोहन को मारने की धमकी देता हैं। वह पूल के ठेकेदार, गृह मंत्री, और सत्तारूढ़ दल के मनी मैन (प्रताप निंबालकर) को उनकी भ्रष्ट गतिविधियों के बारे में टीवी के लाइव प्रसारण पर स्वीकार करवाता है। रोहन इंगित करता है कि वह समझता है कि निर्मल ने जो किया वह क्यों किया और अपने घर जाने से पहले रोहन और निर्मल गले लगते है। निर्मल पुलिस को आत्मसमर्पण कर देता है और बाद में पुलिस के हिरासत में रहते हुए समुद्र में मरते वक्त उसके बेटे द्वारा पहना हुए कपड़े को विसर्जित कर देता है।

निर्माण

फिल्म को नई दिल्ली, राजस्थान, देहरादून, शिमला और मुंबई में फ़िल्माया गया है।

प्रदर्शन

फिल्म के पहले लुक पोस्टर को इरफ़ान ख़ान द्वारा ट्विटर के माध्यम से अनावरण किया गया था, और 11 मई 2016 को यूट्यूब पर टी-सीरीज़ द्वारा फ़िल्म का ट्रेलर जारी किया गया था। फिल्म को पूरे भारत में २२ जुलाई २०१७ को प्रदर्शित किया गया था। फ़िल्म में इरफान खान के अभिनय को बहुत प्रशंसा प्राप्त हुई, हालांकि व्यवसायिक रूप से यह फ़िल्म सफल नहीं हो सकी थी।
अब्दुल गफ्फर बिलू

अब्दुल गफार बिलू आगा खान विश्वविद्यालय (एकेयू) में पाकिस्तानी बाल चिकित्सा एंडोक्राइनोलॉजिस्ट के रूप में जाना जाता है जहां वह नैदानिक चिकित्साविदों के प्रोफेसर के रूप में कार्य करता है।  मार्च 2007 में पाकिस्तान जनरल परवेज मुशर्रफ के तत्कालीन राष्ट्रपति द्वारा उन्हें सबसे प्रतिष्ठित नागरिक पुरस्कार सार्वजनिक सेवाओं के लिए सीतारा-ए-इम्तियाज़ से सम्मानित किया गया था।  उन्होंने हैंडस इंटरनेशनल को पाकिस्तान में एक गैर-लाभकारी संगठन की स्थापना की जो 1975 से काम कर रहा है।

प्रारंभिक जीवन

बिलू का जन्म 1937 में जूनागढ़ में हुआ था। भारत के विभाजन के बाद उन्हें भारत में अपने मूल शहर से अपनी प्रारंभिक शिक्षा मिली थी, उनका परिवार पाकिस्तान चले गए थे |

शिक्षा

बिलू ने 1 9 5 9 में डॉव मेडिकल कॉलेज से अपनी एमबीबीएस की डिग्री प्राप्त की। उन्हें 1 9 62 में यूनाइटेड किंगडम से बाल स्वास्थ्य, उष्णकटिबंधीय चिकित्सा और स्वच्छता में अपना डिप्लोमा प्राप्त हुआ। वह 1 9 64 में एमआरसीपी के लिए योग्य थे और रॉयल कॉलेज ऑफ फिजीशियन के फेलो नियुक्त किए 1 9 86 में एडिनबर्ग |

व्यवसाय

बिलू ने 1 9 5 9 में जिन्ना पोस्ट ग्रेजुएट मेडिकल सेंटर से अपना पेशेवर करियर शुरू किया। वह ग्लासगो में स्थित 1 9 62 में उष्णकटिबंधीय चिकित्सा और स्वच्छता संस्थान में शामिल हो गए। 1 9 62 में स्कॉटलैंड के सीफिल्ड बीक चिल्ड्रेन अस्पताल एयरशायर में बाल चिकित्सा में रजिस्ट्रार के रूप में नियुक्त किया गया जहां उन्होंने तीन वर्षों तक काम किया। यूनाइटेड किंगडम में चार साल बाद वह पाकिस्तान वापस आया और सितंबर 1 99 8 को बाद में बाल रोग विशेषज्ञ के रूप में अभ्यास करना शुरू कर दिया, वह विश्वविद्यालय में बाल चिकित्सा विभाग के अध्यक्ष के रूप में आगा खान विश्वविद्यालय अस्पताल में शामिल हो गया। उन्होंने न केवल डॉव मेडिकल कॉलेज में प्रोफेसर और बाल चिकित्सा विभाग के प्रमुख के रूप में कार्य किया बल्कि तीन वर्षों तक चिकित्सा के डीन संकाय के रूप में कराची विश्वविद्यालय का हिस्सा भी था
संज्ञा और उसके भेद

समूहवाचक संज्ञा

जब किसी संज्ञा शब्द से व्यक्ति या वस्तु के समूह का बोध होता है तब उसे समूहवाचक संज्ञा कहते हैं।
यथा- श्रेणी, हिमालय, अधिकारी,मेला आदि।

द्रव्यवाचक संज्ञा

जब किसी संज्ञा शब्द से किसी द्रव्य का बोध हो तो उसे द्रव्यवाचक संज्ञा कहते हैं।
यथा- पानी, लोहा इत्यादि।

जातिवाचक संज्ञा

जातिवाचक संज्ञा उसी को कहते हैं जिसका नाम लेने से उस व्यक्ति या पदार्थ की जाती भरका बोध होता है।
यथा- घोड़ा, पुस्प, मनुष्य इत्यादि।

व्यक्तिवाचक संज्ञा

जिन शब्दों से किसी खास व्यक्ति, स्थान अथवा वस्तु का बोध हो, उसे व्यक्तिवाचक संज्ञा कहते हैं।
यथा- जय, दिल्ली इत्यादि।
सेंकना

सेंकना भोजन पकाने की एक तकनीक है जिसमे भोजन को शुष्क उष्मा के संवहन द्वारा पकाया जाता है। आमतौर पर भोजन एक तंदूर में सेंका जाता है पर सिंकाई गर्म राख, तवे पर या गर्म पत्थर पर भी हो सकती है। इसका प्रयोग मुख्य रूप से रोटी, केक, पेस्ट्री, पाई, टार्ट और कुकीज़ बनाने में किया जाता है।
एक आम घरेलू ओवन आमतौर पर दो ताप एलिमेंट से युक्त होता है: एक का प्रयोग सेंकने के लिये जिसमे संवहन विधि का इस्तेमाल होता है जबकि दूसरा एलिमेंट विकिरण द्वारा भोजन को पकाता है और इसे भूनना कहते हैं। मांस को आमतौर पर भून कर पकाया जाता है।
सिंकाई की प्रक्रिया में किसी भी वसा उत्पाद का प्रयोग नहीं होता और वसामुक्त स्वादिष्ट भोजन इस प्रक्रिया द्वारा पकाया जा सकता है।
वॉइस ऑफ़ इंडिया

वॉइस ऑफ़ इंडिया भारत के नोएडा शहर से प्रसारित होने वाले एक टेलीविज़न समाचार चैनल समूह का नाम है। वीओआई के नाम से लोकप्रिय इस चैनल को त्रिवेणी मीडिया लिमिटेड चलाता है। वॉइस ऑफ़ इंडिया के वर्तमान में हिन्दी भाषा के राष्ट्रीय, मध्यप्रदेश, छत्तीसगढ़ और राजस्थान के लिए न्यूज़ चैनल हैं, जिनमें लोकप्रियता के आधार पर वी ओ आई राजस्थान और मध्यप्रदेश/छत्तीसगढ़ पहले नम्बर पर हैं। वॉइस ऑफ़ इंडिया ने जुलाई २००८ में राष्ट्रीय हिन्दी न्यूज़ चैनल की शुरूआत की है और वॉइस ऑफ़ इंडिया मध्यप्रदेश/छत्तीसगढ़ और राजस्थान की सितम्बर २००८ में। भविष्य में वॉइस ऑफ़ इंडिया उत्तर प्रदेश/उत्तराखंड, गुजराती, बांग्ला और मिलेनायर नाम से लाइफ़ स्टाइल चैनल भी ला रहा है। त्रिवेणी मीडिया लिमिटेड के प्रमुख मधुर मित्तल और सुमित मित्तल हैं जो मूल रूप से राजस्थान के धौलपुर के रहने वाले हैं। वी ओ आई समूह के सम्पादक रविशंकर हैं, सह समूह सम्पादक राजेश बादल हैं। मुकेश कुमार और अम्मार ख़ालिद अल्वी त्रिवेणी मीडिया लिमिटेड में सहायक प्रबंध सम्पादक हैं।
मुस्लिम मिन्दनाओ में स्वशासित क्षेत्र

इतिहास

हालांकि फ़िलिपीन्ज़ एक ईसाई बहुसंख्यक देश है, इसके मिन्दनाओ द्वीप के कुछ क्षेत्रों में मुस्लिम समुदाय बहुसंख्यक है। इन इलाक़ों में कई दशकों तक अलगाववादी संघर्ष चला। इसी परिस्थिति का निवारण करने के लिये और स्थानीय भावनाओं का ध्यान रखते हुए सीमित स्वशासन देने के लिए सन् १९८९ में यहाँ यह स्वशासित प्रदेश बनाया गया।
जर्मेनियम(IV) हाइड्राइड

जर्मेनियम (IV) हाइड्राइड एक अकार्बनिक यौगिक है।
सुक़ुत्रा

नामोत्पत्ति

कुछ इतिहासकारों का मानना है कि इस द्वीप पर सबसे पहले भारतीय मूल के लोग निवास करते थे और उन्होंने इसका नाम संस्कृत भाषा में 'सुखधारा द्वीप' रखा था। सिकंदर महान के काल में यूनानिओं को इस द्वीप का पता चला तो उन्होंने इस संस्कृत नाम का यूनानिकरण कर के इसे 'दिओसकोर्दिया' (Διοσκουρίδα, Dioscordia) कहना शुरू कर दिया। इन्हीं नामों से आधुनिक 'सुक़ुत्रा' नाम पड़ने की आशंका है। अन्य स्रोतों के अनुसार यह अरबी भाषा के 'सूक' (यानि बाज़ार) और 'क़तरा' (यानि बूँद) शब्दों से भी आया हो सकता है। इनके अनुसार यहाँ पाए जाने वाले 'अझ़दहा रक्त वृक्ष' से निकलने वाला रस (जो ख़ून जैसे लाल रंग का होता है) को जमाकर बनाने वाला 'लोबान' (फ़्रैंकिनसेन्स​) नामक सुगन्धित पदार्थ यहाँ से बहुत निर्यात होता था इसलिए इसे 'सूक अल-क़तरा' (अझ़दहा रक्त की बूंदों का बाज़ार) कहा जाने लगा।
तारक मेहता

व्यक्तिगत जीवन

इनका जन्म अहमदाबाद, गुजरात में हुआ था। इसके बाद वर्ष 2000 में यह अपनी दूसरी पत्नी इन्दु के साथ 30 वर्ष से चले गए। पहली पत्नी इल्ला जिसकी बाद में मनोहर दोषी से शादी हो हो गई और 2006 में निधन हो गया। इनकी पहली पत्नी से एक बेटी, इशानी अमेरिका में रहती है। जिसके दो बच्चे कुषाण और शैली हैं।

पुरस्कार

2015 में पद्मश्री पुरस्कार प्राप्त हुआ।
अराम शाह

अराम शाह मध्य कालीन भारत में ग़ुलाम वंश का एक शासक एवं दिल्ली का दूसरा सुल्तान था। उसने केवल एक वर्ष (1210 – 1211) ही शासन किया।
दंतकथा

ऐसी कहानियाँ या बातें जो कहीं लिखी नहीं गईं, किंतु परंपरागत रूप से सुनी जाती हैं और दोहराई जाती हैं दन्तकथा कहलाती हैं। ये लोक कथाओं का ही एक रूप है। इनमें सच्चाई हो भी सकती है और नहीं भी हो सकती।
हाउती

हऊसी या हूसी यमन का अल्पसंख्यक शिया समुदाय है। यमन में सुन्नी जनसंख्या लगभग ६० प्रतिशत है जबकि शिया लगभग ३५ प्रतिशत हैं।

परिचय

हूती स्वयं को ‘अंसार अल्लाह’ (अल्लाह के समर्थक) के नाम से प्रतिष्ठित किये हुए हैं। ये जैदी शिया समूह के हैं जो शियाओं में भी अल्पसंख्यक समूह है। इन्होंने अपने संगठन का नाम हुसैन बद्रेददीन अल हूती के नाम पर रखा है, जिसने 2004 में सरकार के खिलाफ विद्रोह किया था और उसी वर्ष सितंबर में यमनी सेना द्वारा मारा गया। अब इसका नेतृत्व अब्दुल मलिक अल-हूती के पास है, जो आंदोलन को युवाओं पर निर्भर बनाये हुए है।
सही अर्थो में हूतियों ने 2011 से क्रांति में भाग लेना शुरू किया, जब उन्होंने दावा किया था कि उनका साद और अल जॉफ नामक दो गवर्नरेट्स पर कब्जा हो गया है और तीसरे गवर्नरेट हज्जाह पर कब्जे के करीब हैं, जो उन्हें यमन की राजधानी सना पर नियंत्रण में मदद करेगी।
पेहवा

भौगोलिक स्थिति

पिहोवा राष्ट्रीय राजमार्ग 65 पर स्थित है।
इसकी भौगोलिक स्थिति है - 29.98°N 76.58°E. समुद्रतल से औसत ऊंचाई २२४ मीटर है।
१५०७ ईसा पूर्व

१५०७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५०७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कापर(II) हाइड्राक्साइड

कापर (II) हाइड्राक्साइड एक अकार्बनिक यौगिक है।
साक्षरता

साक्षरता का अर्थ है साक्षर होना अर्थात पढने और लिखने की क्षमता से संपन्न होना। अलग अलग देशों में साक्षरता के अलग अलग मानक हैं। भारत में राष्ट्रीय साक्षरता मिशन के अनुसार अगर कोई व्यक्ति अपना नाम लिखने और पढने की योग्यता हासिल कर लेता है तो उसे साक्षर माना जाता है।
 ==साक्षरता दर ==
किसी देश अथवा राज्य की साक्षरता दर वहाँ के कुल लोगों की जनसँख्या व पढ़े लिखे लोगों के अनुपात को कहा जाता है। अधिकाँश यह प्रतिशत में दर्शाया जाता है। परन्तु कभी कभी इसे प्रति-कोटि (हर हज़ार पर) भी दिखाया जाता है।

सूत्र

इसको समझने का गणितीय सूत्र है:
साक्षरता दर प्रतिशत = शिक्षित जनसंख्या/कुल जनसंख्या
अर्थात हर सौ लोगों में से कितने लोग साक्षर हैं।
सुरभेदी भाषा

Six tones of Vietnamese language.png
सुरभेदी भाषा ऐसी भाषा को कहा जाता है जिसमें आवाज़ के सुर के बदलाव के आधार पर शब्दों और वाक्यों का अर्थ बदल जाता हो। चीनी भाषा विश्व की सब से अधिक लोगों द्वारा बोली जाने वाली सुरभेदी भाषा है। भारत में पंजाबी और डोगरी जैसी पश्चिमी पहाड़ी भाषाएँ सुरभेदी होती हैं। कुछ हद तक हर भाषा में सुरों के ज़रिये भावनाओं को प्रकट किया जाता है (जैसे कि ग़ुस्सा या दुख) लेकिन एक ही वर्णों वाले शब्दों का अर्थ सुरों के साथ केवल सुरभेदी भाषाओँ में बदलता है।

अन्य भाषाओँ में

अंग्रेजी में सुरभेदी भाषाओँ को "टोनल लैंगवेजिज़" (tonal languages) कहते हैं।
मुग़ल-ए-आज़म

संक्षेप

फ़िल्म अकबर के बेटे शहज़ादा सलीम (दिलीप कुमार) और दरबार की एक कनीज़ नादिरा (मधुबाला) के बीच में प्रेम की कहानी दिखाती है। नादिरा को अकबर द्वारा अनारकली का ख़िताब दिया जाता है। फ़िल्म में दिखाया गया है कि सलीम और अनारकली में धीरे-धीरे प्यार हो जाता है और अकबर इससे नाखुश होते हैं। अनारकली को कैदखाने में बंद कर दिया जाता है। सलीम अनारकली को छुड़ाने की नाकाम कोशिश करता है। अकबर अनारकली को कुछ समय बाद रिहा कर देते हैं। सलीम अनारकली से शादी करना चाहता है पर अकबर इसकी इजाज़त नहीं देते। सलीम बगावत की घोषणा करता है। अकबर और सलीम की सेनाओं में जंग होती है और सलीम पकड़ा जाता है। सलीम को बगावत के लिये मौत की सज़ा सुनाई जाती है पर आखिरी पल अकबर का एक मुलाज़िम अनारकली को आता देख तोप का मुँह मोड देता है। इसके बाद अकबर अनारकली को एक बेहोश कर देने वाला पंख देता है जो अनारकली को अपने हिजाब में लगाकर सलीम को बेहोश करना होता है। अनारकली ऐसा करती है। सलीम को ये बताया जाता है कि अनारकली को दीवार में चिनवा दिया गया है पर वास्तव में उसी रात अनारकली और उसकी माँ को राज्य से बाहर भेज दिया जाता है।
ठाकुरगाँओ सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

ठाकुरगाँओ सदर उपजिला बांग्लादेश के उत्तरी सीमान्तों में स्थित, रंगपुर विभाग के ठाकुरगाँओ जिले में स्थित है।
मुहम्मद इक़बाल

विभाजन का विचार

१९३८ में जिन्नाह को लेकर भाषण का अंश "केवल एक ही रास्ता है। मुसलमानों को जिन्ना के हाथों को मजबूत करना चाहिए। उन्हें मुस्लिम लीग में शामिल होना चाहिए। भारत की आज़ादी का प्रश्न, जैसा कि अब हल किया जा रहा है, हिंदुओं और अंग्रेजी दोनों के खिलाफ हमारे संयुक्त मोर्चे द्वारा काउंटर किया जा सकता है। इसके बिना, हमारी मांगों को स्वीकार नहीं किया जाएगा। लोग कहते हैं कि हमारी मांग सांप्रदायिक है। यह मिथ्या प्रचार है। ये मांगें हमारे राष्ट्रीय अस्तित्व की रक्षा से संबंधित हैं .... संयुक्त मोर्चा मुस्लिम लीग के नेतृत्व में गठित किया जा सकता है। और मुस्लिम लीग केवल जिन्ना के कारण सफल हो सकता है। अब जिन्ना ही मुसलमानों की अगुआई करने में सक्षम है।- मुहम्मद इकबाल, १९३८ "

जिन्ना के साथ

पाकिस्तान बनाने में अग्रणी होने के संबंध में जिन्ना पर इकबाल का प्रभाव बेहद "महत्वपूर्ण", "शक्तिशाली" और यहां तक ​​कि "निर्विवाद" के रूप में वर्णित किया गया है। इकबाल ने  जिन्ना को लंदन में अपने आत्म निर्वासन को समाप्त करने और भारत की राजनीति में फिर से प्रवेश करने के लिए प्रेरित किया था ।अकबर एस अहमद के अनुसार,  अंतिम वर्षों में ,१९३८  में उनकी मृत्यु से पहले, इकबाल धीरे-धीरे जिन्ना को अपने विचार अनुसार  परिवर्तित करने में सफल रहे, जिन्होंने अंततः इकबाल को उनके "मार्गदर्शक " के रूप में स्वीकार कर लिया। अहमद के अनुसार  इकबाल के पत्रों में  उनकी टिप्पणियों में, जिन्ना ने इकबाल के इस  विचार से एकजुटता व्यक्त की: कि भारतीय मुसलमानों को एक अलग मातृभूमि की आवश्यकता है।
ढांढणीया सासन

ढांढणीया सासन भारतीय राज्य राजस्थान के जोधपुर जिले में शेरगढ़ तहसील में स्थित एक गाँव है।

जनसांख्यिकी

वर्ष २०११ की जनगणना के अनुसार ढांढणीया सासन की कुल जनसँख्या १२५० थी। साक्षरता दर ६६.५३% और लिंगानुपात ९०५ थी।
इस गांव में मुख्यत सुथार,देवासी,जाट,मेघवाल, चारण ,भील, जाती के लोग रहते है
हाइड्राज़िन

परिचय

हाइडेजीन का क्वथनांक 114.5° सें., गलनांक 2.0° सें. है। यह कर्टियस द्वारा 1887 ई. में पहले पहल तैयार हुआ था। आजकल राशिग विधि (Rashig Method) से यह तैयार होता है। इस विधि में यह जलीय अमोनिया या यूरिया को जिलेटीन या ग्लू की उपस्थिति में हाइपोक्रोइट के आधिक्य में ऑक्सीकरण से तैयार किया जाता है। यह अभिक्रिया 160° - 180° से. ताप पर दबाव में संपन्न होती है और 2% की मात्रा में हाइड्रेज़ीन बनता है जिसके आंशिक आवन द्वारा सांद्रण से 60-65% हाइड्रेज़ीन प्राप्त होता है। इससे बेरियम आक्साइड, दाहक सोडा या पोटाश द्वारा निर्जलीकरण से अजल हाइड्रेज़ीन प्राप्त हो सकता है। अजल हाइड्रेज़ीन जल, मेथिल और एथिल ऐल्कोहॉल में सब अनुपात में मिश्र होता है। जलीय विलयन अमोनिया की अपेक्षा दुर्बल क्षारीय होता है, यह दो श्रेणी का लवण, क्लोराइड आदि, बनाता है। जलीय विलयन में हाइड्रेज़ीन प्रबल अपचायक होता है। ताँबे, चाँदी और सोने के लवणों से धातुओं को यह अवक्षिप्त कर देता है। द्वितीय विश्वयुद्ध में ईधंन के रूप में राकेट और जेट नोदक में यह प्रयुक्त हुआ था। इसको बड़ी सावधानी से संग्रह करने की आवश्यकता होती है क्योंकि यह सरलता से आर्द्रता, कार्बन डाइआक्साइड और ऑक्सीजन से अभिक्रिया देता है। इसके विलयन तथा वाष्प दोनों विषैले होते हैं। हाइड्रेज़ीन के वाष्प और वायु के मिश्रण जलते हैं।
हाइड्रेज़ीन के हाइड्रोजन कार्बनिक मूलकों द्वारा सरलता से विस्थापित होकर अनेक कार्बनिक संजात (derivatives) बनते हैं। एक ऐसा ही संजात फेनिल हाइड्रेज़ीन है जिसका आविष्कार एमिल फिशर ने 1877 ई. में किया था। इसकी सहायता से उन्होंने कार्बोहाइड्रेटों के अध्ययन में पर्याप्त प्रगति की थी। हाइड्रेज़ीन का एक दूसरा संजात अम्ल हाइड्रेज़ाइड (RCO2 N2 H4) है जो अम्ल क्लोराइड या एस्टर पर हाइड्रेज़ीन की अभिक्रिया से बनता है। ऐसे दो संजात सेमी कार्बेज़ाइड, CO (NH2) N2 H3 और कार्बोहाइड्रेज़ाइड CO(N2 H3)2 हैं जिनका उपयोग वैश्लेषिक रसायन में विशेष रूप से होता है।
क्लैमेन पिस्क

क्लैमेन पिस्क (Klemen Pisk) (जन्म 31 जुलाई 1973 को स्लोवेनिया के क्रांज़ में) स्लोवेनियाई कवि, लेखक, अनुवादक और संगीतकार है।
उनकी काव्य और गद्य का कई विदेशी भाषाओं में अनुवाद हुआ है और स्लोवेनिया, ऑस्ट्रिया, बोस्निया, चैक गणराज्य, लिथुआनिया, पौलेण्ड और फिनलैण्ड में प्रकाशित हुई है।
क्लैमेन पिस्क की सब से लोकप्रिय कविता का नाम है "द हर्मिट एण्ड द वुल्फ़" और हिन्दी में नेहल मेहता द्वारा उसका अनुवाद किया गया था।:
केकडे ने रेत में लकीर खींची और कहा:

‘तुम इस लकीर को पार नहीं कर सकते.’

फिर उसने एक वृत्त बनाया और कहा:

‘तुम्हे इस वृत्त के अंदर रहना होगा.

तुम उसे पार कर सकते हो लेकिन लकीर से उपर नहीं’.

फिर तूफ़ान आया और लकीर अद्रश्य हो गई।

भेडिया वृत्त में खडा था।

सर्दी और बरसात से वह थक गया था, लेकिन वह अपनी जगह पर डटा रहा.

उसे पता नहीं था कि अभी भी लकीर रही है या नहीं,

जब कि लकीर रेत पर कभी भी खींची हुई नहीं थी।’
पेट्रोल पंप

पेट्रोल पंप, रिटेल आउटलेट, पूर्ति स्टेशन, गैस स्टेशन (संयुक्त राज्य अमेरिका और कनाडा) या पेट्रोल बंक (दक्षिण भारत) एक सुविधा है जहां से मोटर वाहनों को पेट्रोलियम इंधनों की बिक्री/आपूर्ति की जाती है। पेट्रोल पम्पों से बिकने वाले सबसे आम इंधन पेट्रोल और डीज़ल हैं, इसके साथ यहां से आमतौर पर स्नेहक भी बेचे जाते हैं। आजकल पेट्रोल पम्पों से बिजली चालित वाहनों को विद्युत ऊर्जा की आपूर्ति भी की जाती है। केवल विद्युत ऊर्जा बेचने वाले पम्पों को आवेशण केंद्र के नाम से जाना जाता है। वितरण इकाई जिसे आमतौर पर पेट्रोल पम्प भी कहा जाता है एक मशीन होती है, जिसका प्रयोग कर वाहनों को पेट्रोल, डीज़ल, सीएनजी आदि की बिक्री की जाती है। यह वितरण इकाई ना सिर्फ वाहनों को ईंधन का विक्रय करती है बल्कि वाहन को वितरित ईंधन की वित्तीय लागत की गणना भी करती है। जिन पम्पों से से सिर्फ डीज़ल की बिक्री की जाती है उन्हें भी आमतौर से पेट्रोल पम्प के नाम से जाना जाता है हालांकि कुछ स्थानों पर यह डीज़ल पम्प कहलाते हैं।
कई पेट्रोल पम्पों से प्रोपेन या ब्यूटेन की बिक्री भी की जाती है तो कुछ पर छोटे सुविधा भंडार या दुकाने भी होती हैं जिनका मुख्य उद्देश्य उनके प्राथमिक व्यापार को समर्थन देना होता है। इसके विपरीत, कुछ सुपरमार्केटों, गोदाम, क्लब या पारंपरिक सुविधा भंडारों के परिसरों में भी पेट्रोल पम्प की सुविधा ग्राहकोंको उपलब्ध कराई जाती है। भारत में पेट्रोल पम्प, मुख्य रूप से फिलिंग स्टेशन और सर्विस स्टेशन नामक दो प्रकारों में मिलते हैं।
ई-कृषि

ई-कृषि (E-agriculture) कृषि के क्षेत्र में एक नयी संकल्पना है।
वृकासुर

वृकासुर महाभारत का पात्र है। यह शकुनि का दूसरा पुत्र था।

कहानी

वृकासुर का जन्म तब हुआ था जब शकुनि ने गान्धार मे कौरव भ्रातायो की रक्षा के लिये यज्ञ करवाया था। तब यज्ञ से कौरवो के लिए राक्षस अलम्बुष का जनम हुआ तथा बाद मे वृकासुर का जन्म हुआ। फिर शकुनि तथा आरशी ने वृकासुर को अपना पुत्र मान लिया। युद्ध के १७वें दिन नकुल ने वृकासुर का वध कर दिया था।
एसोसिएशन ऑफ चार्टर्ड सर्टिफाइड एकाउंटेंट्स

योग्यताएं

एसीसीए (ACCA) निम्नलिखित योग्यताएं प्रदान करती है:

सर्टिफाइड एकाउंटिंग टेक्नीशियन (कैट)

एकाउंटिंग तकनीशियनों के लिए यह एक परिचयात्मक योग्यता है। हालांकि कैट को एक स्व-संपूर्ण योग्यता के रूप में प्राप्त किया जा सकता है, अक्सर ऐसा होता है कि लोग कैट का अध्ययन प्रोफेशनल स्कीम की शुरुआत से पहले एकाउंटेंसी से परिचित होने के रूप में करते हैं। सर्टिफाइड एकाउंटिंग टेक्नीशियन परीक्षाओं को पूरा करने में आम तौर पर 1.5 साल लग जाते हैं। हालांकि एक प्रयास में प्रश्नपत्रों की संख्या चुनने को लेकर कोई प्रतिबंध नहीं है।
एसोसिएशन ऑफ एकाउंटिंग टेक्निशियंस क्वालिफिकेशन कैट की योग्यता के विकल्पों में शामिल है। एसीसीए (ACCA) 1990 के दशक के मध्य में कैट की योग्यता के पक्ष में अपने संपर्कों को तोड़ने से पहले एएटी (AAT) की एक प्रायोजक थी।
वर्तमान में सर्टिफाइड एकाउंटिंग टेक्नीशियन (सीएटी) (CAT) की योग्यता को क्वालिफिकेशंस एंड क्यूरिकुलम डेवलपमेंट एजेंसी (क्यूसीए) (QCA) के नेशनल क्वालिफिकेशंस फ्रेमवर्क में रखा गया है और अब ब्रिटेन में सार्वजनिक रूप से वित्तपोषित शैक्षणिक संस्थान शिक्षा की ओर प्रशिक्षण के लिए वित्तपोषण कर सकते हैं।

एसीसीए (ACCA) के सहयोगी बनाम सदस्य

पहले उदाहरण में लोग प्रोफेशनल स्कीम की योग्यता प्राप्त करने के लिए छात्र सदस्यों के रूप में पंजीकृत होते हैं।
परीक्षाओं के सफल समापन पर छात्र सदस्य स्वत: संबद्ध स्तर में स्थानांतरित हो जाते हैं।
"एसीसीए के संबद्ध छात्रों को पूर्ण सदस्यता के स्तर पर दाखिला हासिल करने के लिए उन्हें आवेदन प्रपत्र पर अनिवार्य रूप से यह दर्शाना होगा कि उन्होंने एक एकाउंटेंसी की भूमिका (भूमिकाओं) में कम से कम तीन वर्षों का स्वीकार्य, पर्यवेक्षित, व्यावहारिक अनुभव प्राप्त किया है और क्षमता के अपेक्षित मानक स्तर तक पहुँच गए हैं।"
पट्टा

पट्टा (belt) किसी लचीले पदार्थ का बना एक फंदा (लूप) होता है जो दो या अधिक घूमने वाले शैफ्टों को जोड़कर एक की गति को दूसरे पर ट्रांसफर करने का कार्य करता है। यह यांत्रिक शक्ति के पारेषण (ट्रांसमिशन) के साधनों में से एक है। पट्टे घिरनियों पर लगाये जाते हैं।पट्टा किसी यंत्
भारतीय भाषा सम्मेलन

भारतीय भाषा सम्मेलन एक संगठन है जो भारतीय भाषाओं के हितों की रक्षा करते हुए उनका समुचित विकास सुनिश्चित करने की दिशा में कार्य करता है। यह भारत में प्राथमिक शिक्षा में अंग्रेजी को अनिवार्य बनाने का विरोध करता है। साथ ही यह विभिन्न सरकारी एवं गैर सरकारी सेवाओं के लिये अंग्रेजी की अनिवार्यता का भी विरोध करता है।
इस समय (सन २००८) श्री वेद प्रताप वैदिक इसके अध्यक्ष हैं। प्रसिद्ध उद्योगपति श्री एल एन झुनझुनवाला भी इसके सदस्य हैं।
मोम्बासा बंदरगाह

यह केन्या का एक प्रमुख बंदरगाह है।
पोरोचिस्ता खाकपूर

पोरोचिस्ता खाकपूर का जन्म तेहरान में हुआ था। पुरन्तु उनकी शिक्षा और प्रारंभिक जीवन लॉस एंजेलिस में बिता।

लिखने में रुचि

पोरोचिस्ता के लेख द न्यू यॉर्क टाइम्स, द लॉस एंजेलिस टाइम्स, द डेली बीस्ट, द विलेज वॉइस और द शिकागो रीडर में छपी हैं। उन्हें जॉन हॉपकिन्स विश्वविद्यालय, नॉर्थवेस्टन विश्वविद्यालय, द वर्जीनिया सन्टर फ़ॉर क्रिएटिव आर्ट्स, द सेवानी राइटर्स कॉन्फ़्रेन्स, द उक्रॉस फ़ाउन्डेशन और यड्डो की ओर से फ़ेलोशिप प्राप्त हुई।

कार्य

वह सैंटा फ़े के कॉलेज में रचनात्मक लेखों की प्रोफ़ेसर हैं।
ज़र्कोनियम

अयस्क एवं निष्कर्षण

इस तत्व के मुख्य अयस्क बैडिलियाइट या ब्रेजीलाइट (ज़रकोनियम ऑक्साइड), ज़रकेलाइट (ऑक्साइड एवं सिलिकेट का सम्मिश्रण) तथा जर्कन (ज़रकोनियम सिलिकेट) हैं। इस तत्व को विशुद्ध अवस्था में तैयर करना अत्यंत कठिन है, क्योंकि उच्च ताप पर ज़रकोनियम अनेक तत्वों से यौगिक बनाता है। बहुत समय तक इसे सोडियम, कैल्सियम या मैग्नीशियम से ज़रकोनियम ऑक्साइड के अवकरण द्वारा तैयार करते थे। इस क्रिया द्वारा अशुद्ध धातु चूर्ण रूप में प्राप्त होती थी। अब प्राय: ज़रकोनियम क्लोराइड को मैग्नीशियम धातु द्वारा अवकृत कर धातु में परिणत करते हैं। तत्पश्चात् इससे आयोडीन द्वारा अभिक्रिया कर उत्पन्न ज़रकोनियम आयोडाइड के वाष्प का तप्त टंगस्टन तंतु पर प्रवाहित करते हैं। फलस्वरूप तंतु पर विशुद्ध धातु की तह जम जाती है।
नज़ीर हुसैन

जीवनी

नजीर हुसैन का जन्म १५ मई १९२२ को उत्तर प्रदेश में हुआ था।
बीरेंद्र नारायण चक्रवर्ती

बीरेंद्र नारायण चक्रवर्त, (20 दिसंबर, 1904 - 26 मार्च, 1976) एक भारतीय सिविल सेवक, राजनीतिज्ञ और हरियाणा के दूसरे राज्यपाल थे। हरियाणा के राज्यपाल के रूप में इनका कार्यकाल सबसे लंबा रहा है।
उन्होंने कोलकाता के स्कॉटिश चर्च कॉलेज से शिक्षा ग्रहण की, स्कूल ऑफ ओरिएंटल स्टडीज, लंदन के भारतीय सिविल सेवा परीक्षाओं के लिए आगे के अध्ययन के बाद, उन्होंने 1928 में परीक्षा उत्तीर्ण की और आईसीएस में अक्टूबर 1929 में बंगाल प्रेसीडेंसी में सहायक कलेक्टर और मजिस्ट्रेट के रूप में शामिल हो गए।
चिटकुना

त्वरित पठन एवं तैयारी के लिये बनायी गयी अति-संक्षिप्त नोट को चिटकुना या चीटशीट (Cheat sheet) कहते हैं। कुछ लोग इसका दुरुपयोग परीक्षाओं में नकल करने के लिये भी करते हैं।